
Els sistemes dunars litorals de les Illes Balears han sofert canvis fisonómics 
substancials al llarg dels darrers decennis, en bona part a causa de la pressió antrópica 
duta a terme sobre la franja costanera. No obstant aquesta pressió ha estat asimétrica, 
no tan sols des d'un punt de vista temporal, sinó també des de la vessant espacial. El 
present treball pretén dur a terme una caracterització física i geomorfológica del 
sistema platja-duna d'es Comü de Muro, inserit dins els límits del Parc Natural de 
s'Albufera, i que dins un context d'artificialització litoral, avui perdura com un 
sistema "natural" limitat per la pressió que exerceixen els nuclis urbano-turístics 
limítrofes de Can Picafort i Platges de Muro. Per a tal fi es realitzen perfils de platja 
al llarg d'un any per a conéixer la dinàmica de la platja a escala anual, alhora 
d'establir les diferéncies entre el comportament d'una platja urbana (Can Picafort) i 
una platja natural (es Comü). A més es realitza una análisi de l'estat de conservació 
de la primera línia de dunes a partir de l'estudi de 58 formes erosives tipus blowout 
considerant paràmetres geomorfològics i ecològics. Finalment es valora l'estat del 
bosc de P.halepensis associat al cordó de dunes estabilitzades a partir de la pressió 
antròpica soferta al llarg dels segles. 

Paraules clau: sitema platja-duna, es Comú de Muro, Mallorca, geomorfologia, 
conservació. 


DYNAMICS AND CHARACTERIZATION OF THE BEACH-DUNE SYSTEM OF 
ES COMÚ DE MURO (ALCUDIA BAY, MAJORCA). The coastal dune systems in 
the Balearic Islands have suffered substantial physiognomic changes over the last 
decades, mainly as a result of human pressure on the coastal strip. Hovvever, this 
pressure has been asymmetric, not only from a temporal point of view, but also from 
the perspective of space. This paper aims to establish a physical and 
geomorphological characterization of beach-dune system of es Comú d'Alcudia, 
inserted within the Natural Park of s'Albufera, and that within a context of coastal 
artficialización, today stands as a "natural" system despite pressure from the towns of 
Can Picafort and Platges de Muro. In this sense, it has been carried out beach profiles 
along one year in order to understand the dynamics of the beach on an annual scale, 
and establish the differences between the behavior of an urban beach (Can Picafort) 
and a natural beach (es Comú). In addition, is performed an analysis of the 
conservation status of the first line of dunes trough the study of 58 erosive forms 
blowout considering geomorphological and ecological parameters. Finally, is 
assessed the conservation status of forest of P.halepensis associated with the line of 
stabilized dunes, taking into account the anthropogenic pressure sustained over the 
last centuries. 

Keywords: beach-dune system, es Comú de Muro, Majorca, geomorphology, 
conservation. 

Introducció 


Els agents i factors que intervenen sobre 
les platges arenoses són, sens dubte, els 
màxims responsables de la seva morfologia 
1 comportament. Tot 1 que un gran nombre 
d'aquests esdevenen amb un origen natural, 
la pressió antrópica al llarg de les darreres 
decades a l'illa de Mallorca s'ha postulat 
com un dels inputs més a tenir en compte 
pel que fa la caracterització 1 modificació 
d'aquests ambients. No obstant la perillo- 
sitat a la que es podrien atribuir aquests 
espais, conseqiiencia dels recurrents epi- 
sodis naturals que, de forma espontània 1 
agressiva hi esdevenen (Bauer i Sherman, 
1999), la imatge mental més freqüent sobre 
aquest espai es tradueix en veure-ho i 
interpretar-ho com un recurs turístic i/o 
econòmic. 

L'ocupació i assentament de l'activitat 
humana, i el creixement exponencial 
d'activitats i usos aliens a aquests empla- 
çaments, han fet que avui dia, gran part de 
la zona costanera, amb incidència sobre les 
costes baixes arenoses, s'hagi vist greument 
afectada. Com exemple representatiu del 
dit, i segons postula Nonn (1987), el 20% 
de les costes a nivell mundial són de 
genesis arenosa, de les quals el 70% 
s'erosionen, bé per causes naturals o bé per 
l'acció destructiva de l'activitat humana. 

Els continus atemptats contra el medi 
físico-natural, palpables avui en moltes 
zones costaneres, han demostrat al llarg del 
temps que són simptomàtics d'una falta 


crónica d'integració transversal en la seva 
gestió (OCDE, 1995). La intensitat i 
diversitat dels factors i agents que amb els 
temps s'han anat desenvolupant sobre 
aquests sistemes no han estat gratuites en 
tant als seus canvis fisonómics. La diver- 
sitat física d'aquests espais no tan sols 
s'expressa en una escala temporal, sinó que 
també ho fa des d'un punt de vista espacial. 
L'illa de Mallorca i el comportament de les 
seves platges són un bon exemple per 
defensar aquesta hipótesi. El monopoli que 
la indüstria del turisme té sobre la franja 
costanera des de meitats del segle passat, fa 
que la consideració de les platges balears 
tan sols s'enfoqui de cap als mesos d'estiu, 
convertint-se en espais oblidats al llarg del 
període hivernal. Les conseqüències 
derivades de dita bipolaritat fan que les 
mesures de gestió aplicades sobre aquests 
ambients siguin intenses al llarg de la 
temporada alta, i pràcticament absentes la 
resta d'any. 

El sistema platja-duna d'es Comú de 
Muro (Fig.l) es postula com un bon punt 
per analitzar aquestes interferències. La 
seva localització, compresa entre dos nuclis 
turístics de primer ordre, ha fet que, tot i 
formar part del Parc Natural de s'Albufera 
de Mallorca, els impactes soferts per l'acció 
de l'home s'hagin de considerar avui com 
un dels factors més importants en tant a la 
seva situació actual i al seu estat de 
conservació. La situació actual d'es Comú 
de Muro com a sistema no es pot entendre 
sense analitzar la tendència socioeconòmica 

del seu voltant. Sens dubte, el desenvo- 
lupament urbanístic circumdant ha estat el 
principal agent en tant als impactes que 
podem determinar avui dia, i responsable a 
la vegada dels desequilibris dinàmics que 
suporta el sistema platja-duna (Goy et al., 
1997). La transformació territorial de la 
zona ho ha estat de bades pel medi físic de 
la zona, sinó que d'ell se n'han derivat 
actuacions irreversibles — per exemple la 
destrucció integral del sistema dunar de 
Can Picafort —. A part dels efectes in situ, 
algunes de les actuacions dutes a terme a la 
platja urbana de Can Picafort també han 
afectat indirectament la franja natural d'es 
Comú. les distintes regeneracions artificials 
de sediment dutes a terme al llarg de les 
darreres dècades han suposat canvis en la 
morfología del tamany de gra (Mir-Gual, 
2011), ja que amb una deriva litoral S-N, el 
sediment artificial ha estat transportat de 
cap a la franja natural (Servera, 2004, 


Basterretxea ef al., 2007). 

Molts dels problemes que avui afloren a 
la zona d estudi, al igual que en molts altres 
indrets arreu de l'illa són conseqüéncia 
directa d'una mala gestió, o en molts casos, 
d'una gestió inexistent. Al llarg dels darrers 
decennis la gestió de les platges ha estat 
marcada per la preocupació de cumplir amb 
les normes bàsiques d'higiene, i per la 
instal-lació de certs serveis destinats a l'oci 
i recreació d'usuaris, peró en cap cas 
concebent aquests espais com elements 
naturals, fràgils i dinàmics (Roig-Munar, 
2004). El fet de fer funcional aquests espais 
ha dut com a conseqüència greus problemes 
de conservació i estabilitat pels sistemes 
litorals naturals (Roig-Munar, 2003), que 
no tan sols són palpables a mig-llarg 
termini, sinó que també poden aparèixer en 
una escala anual. 

Tenint en compte la situació viscuda per 
la zona d'estudi al llarg de les darreres 

Fig. 1. Localització de la zona d'estudi i esquema geomorfològic del sistema dunar. 
Fig. 1. Location of study area and a geomorphological skecth of dune system. 

decades, el present treball pretén establir un 
breu estat de la qüestió sobre la fisonomia 
que avui dia presenta el sistema platja-duna 
d'es Comú de Muro, considerant quina és la 
dinámica de la platja alta, analitzant amb 
quin estat de conservació es troba el front 
dunar, i finalment valorant les actuacions 
antrópiques dutes a terme en els bosc de 
Pinus halepensis associat al sistema. 


Descripció de la zona d'estudi 
Descripció física i geomorfològica del 
sistema 

El sistema dunar d'es Comú de Muro es 
localitza al quadrant nord-oriental de la illa 
de Mallorca (Fig. 1), formant part del 
municipi de Muro. El sistema estudiat té 
una superfícies aproximada als 0.5 km? i un 
front d'una 1.5 km de longitud. El sistema 
platja duna queda limitat a l'oest per la 
zona humida de s'Albufera de Mallorca. El 
sistema dunar es localitza a sobre d'una 
fletxa arenosa formada a partir d'una deriva 
litoral amb sentit S-N entre els 6500 i 2400 
"C yr BP (Goy et al. 1997). El sistema 
actual està format per dunes parabòliques, 
amb formes simples i compostes, constru- 
ides principalment amb vents de direcció N. 
D'acord amb l'anàlisi fotomètric es poden 
distingir tres grans zones (Fig. 1): un cordó 
de dunes embrionàries o echo-dunes, un 
cordó de dunes mòbils o semi estabilitzades 
per vegetació herbàcia i llenyosa, i un cordó 
de dunes estabilitzades principalment per 
un bosc de Pinus halepensis. 

La platja ocupa una superfície aproxi- 
mada als 42.851 mé, amb una amplada que 
oscil:la entre els 5 i 25 m. Avui dia no és 
possible identificar clarament un cordó de 
foredunes ja que, conseqüéncia de la 
pressió humana sostinguda al llarg de les 
darreres dècades ha desaparegut. No obstant 
s'hi pot identificar la presència d'algunes 


formacions arenoses embrionàries a la part 
superior de la platja emergida, normalment 
associades a la presència de vegetació 
herbàcia psammofila. Les dunes mòbils es 
desenvolupen en una franja que es mou 
entre els 200-300 m d'amplada, ocupant 
una superfície de 40 ha, i disposades 
paral-lelament a la línia de costa. Les dunes 
són principalment semi estabilitzades 1 es 
diferencien en dues franges. La primera es 
caracteritza per la presència de formes 
erosives blowouts, les quals han generat un 
increment en l'estat de fragmentació del 
sistema al llarg del temps. el segon cordó és 
més ample i està fixat principalment per 
vegetació llenyosa de format arbustiu — 
Juniperus oxycedrus subs. macrocarpa 1 
Pinus halepensis — (Servera, 1997). 

La badia d'Alcúdia (Fig. 1) és d'origen 
estructural, i està limitada per falles 
normals de direcció NE-SW als seus 
marges, on hi aflora el Mesozoic. Segons 
afirmen Servera et al. (2009) la part 
submergida de la Badia és una continuació 
de la depressió central de l'illa. Des d'un 
punt de vista geotectònic la badia es troba 
dividida en dues zones diferenciades: una 
zona subsident al nord, i una zona més 
estable a la part sud. El sistema platja-duna 
d'es Comú es localitza al primer sector. La 
geomorfologia mostrada per la pròpia badia 
ha estat factor condicionant en tant a la 
formació i desenvolupament del sistema 
dunar d'es Comú. L'existència de dos caps 
—penínsules- , disposades NE-SW, 
protegeix gairebé la totalitat de la badia dels 
vents del nord, excepte a la zona del 
corredor d'Alcúdia (Fig. 1) definit per 
Gelabert et al. (2002) i Servera et al. (2009) 
com una zona depressiva de direcció N-S 
causada per  l'erosió diferencial de 
turbidites Miocenes en relació al context de 
calcàries del Juràssic, i que permetent 
l'entrada dels vents de Tramuntana ha 
ajudat a la formació i desenvolupament del 

camp dunar d'es Comú de Muro. Aquest 
mostra avui dia notables problemes de 
degradació geomorfologica, principalment a 
la seva primera línia. Les causes es 
relacionen principalment amb activitats de 
naturalesa antrópica, les quals es podrien 
dividir en 3 accions: els  processos 
urbanitzadors al nord i sud del sistema, la 
pressió d'usuaris, principalment sobre la 
platja emergida 1 la línia de foredunes, i 
l'increment i diversificació d'activitats a la 
zona submergida del sistema (Servera, 
2002; Mir-Gual i Pons, 2011). No obstant 
les técniques de gestió aplicades s'han 
centrat principalment en cobrir serveis de 
cap als usuaris, incloent la neteja de platges 
amb tècniques pesades, contribuint a 
incrementar la tendència erosiva amb els 
anys (Roig-Munar et al., 2009). 


Caracterització climàtica 

Considerant la caracterització climàtica 
de la zona ja establerta per Servera et al. 
(2009), tenint en compte només els dies 
amb velocitats de vent que excedeixen els 4 
m/s (d'acord amb Bagnold (1954) y Rlijn 
(1990), el llindar crític per arenes mitges, 
com són les arenes de la badia d'Alcúdia — 
el 60% es troben entre els 0.25-0.5 mm 
(Jaume i Fornós, 1992) — és de 4.5 m/s. 
Segons el far de Capdepera (Fig. 1) els 
vents del nord foren els principals en el 
41% del dies en el període 1960-1981 
(Servera, 1997). En el cas del far de 
Formentor, els vents predominants són els 
de component oest (26.6 %) seguits dels de 
component nord (17.4 %). El sector 
septentrional de la badia d'Alcúdia queda 
protegit dels vents de component nord i oest 
a conseqüència de la Serra de Tramuntana; 
no obstant, la presència del corredor 
d'Alcúdia (Fig. 1) permet la canalització de 
vents de Tramuntana amb incidència directa 
sobre el sistema dunar d'es Comú. 


La costa està afectada per un règim 
micro-mareal amb oscil-lacions inferiors al 
0.25 m. Estimacions preses en el període 
1996-2003 indiquen que les ones inferiors a 
1 m predominen en el 70 % del total, amb 
intervals d'entre 4 i 7 s. Els temporals de 
mar, amb ones superiors als 3 m, no són 
recurrents, produint-se tan sals en un 3 % i 
amb notables diferències si es consideren 
l'estiu i l'hivern per separat (Basterretxea et 
al., 2007, Servera et al., 2009). 


Objectius i mètodes 


Els sistemes platja-duna de les Balears 
es caracteritzen pel seu alt grau de fragilitat 
i vulnerabilitat, principalment vers als 
impactes induits per la gran quantitat de 
factors naturals que hi intervenen, a més de 
la mà de l'home. Es Comú de Muro esdevé 
un bon exemple per explicar la situació 
actual d'aquests ambients a l'illa de 
Mallorca, i per experimentar sobre el seus 
processos de degradació. Es marca com a 
objectiu principal doncs establir una 
caracterització del sistema platja-duna que 
ens ocupa a fi de veure quina és la seva 
situació actual i les problemàtiques que en 
deriven. Per això es duen a terme diverses 
campanyes de mostreig al camp abordant 
en el seu conjunt tot el sistema a fi de 
conèixer quina és la dinàmica de la platja a 
escala anual, alhora de conèixer també la 
diferència de comportaments entre una 
platja urbana (Can Picafort) i una natural 
(es Comú), valorar l'estat de conservació de 
la primera línia de dunes — imprescindible 
per la conservació de tot el sistema -, o bé 
conèixer les alteracions antròpiques dutes a 
terme en la part consolidada del sistema 
dunar. 

Per prendre coneixement del compor- 
tament anual de la platja emergida es rea- 

PERFIL 6 


PERFIL 5 


PERFIL 4 


PERFIL 3 


ps. QUEM JJ! i^ 
Fig. 2. Localització dels perfils de platja. 
Fig. 2. Location of the beach profiles. 


litzen 6 perfils, 3 al llarg de la platja urbana 
de Can Picafort (limítrofe amb la zona 
d'estudi), 1 3 a la platja natural d'es Comü 
de Muro, la qual forma part del Parc 
Natural de s'Albufera de Mallorca (Fig. 2). 
La determinació i geolocalització dels 
perfils s'ha dut a terme a través de GPS, 
model Garmin Dakota20, a fi de localitzar 
amb precisió el punt de referència per a 
cada un dels perfils i així conseguir el 
mateix punt de partida en cada un dels dies 
de mostreig. El treball de camp es va dur a 
terme al llarg d'un any, amb una 
recurrencia aproximada als dos mesos, amb 
la finalitat de prendre perfils en cada una de 
les estacions. Les dades que es presenten 
són concretament dels dies 13/06/09, 
27/08/09, 27/10/09, 30/01/10, 27/03/10, 
29/05/10. 

La medició i el càlcul del perfils 
realitzats, i prenent com a referències els 





PERFIL 2 


PERFIL 1 





mètodes utilitzats per Emery (1961), 
Delgado i Loid (2004), Puleo et al. (2008) i 
Mir-Gual (2009), s'han realitzat amb 


pantòmetres d'1,5 x 1,5 m (Fig. 3) a fi de 
poder traçar perfils bidimensionals amb 
eixos de longitud (x) i altura (y). El punt de 
referència per a cada una de les mesures ha 
estat l'inici de cada perfil, deguda la seva 
poca variabilitat (inexistent en el cas de la 
platja urbana), i el gran dinamisme de 
l'altre possible punt de referència, la zona 
d'swash. La presa de dades per a cada perfil 
aborda tota la superfície de la platja alta 
(backshore), així com els primers metres 
del nearshore, depenent de l'existència o no 
de barres submergides i de la seva distància 
amb la zona d'swash. Posteriorment, la 
informació presa al camp ha estat 
processada baix el métode que proposen 
Puleo et al. (2008). 

L'estat de conservació actual del front 

Fig. 3. Esquema del pantómetre. A la dreta, localització dels perfils topográfics realitzats. 
Fig. 3. Beach profiler (pantometer) scheme. At right, the location of cross sections made. 


dunar s'estudia a partir de l'anàlisi de les 
formes erosives blowout. La classificació 
morfológica de les formes blowout existents 
s'ha dut a terme a partir de l'anàlisi 
estereoscópic de fotografies aéries en una 
série temporal de 52 anys, de 1956 a 2008 
(escala aprox. 1:18000), 1 a partir de 
campanyes de camp prenent com a punts de 
referencia les descripcions fetes per Cooper 
(1958) 1 Hesp (1996), i la classificació ja 
establerta per Mir-Gual 1 Pons (2011). A 
més, l'anàlisi estereoscópic també s'utilitzà 
per definir les orientacions de cada una de 
les formes estudiades, les quals han estat 
processades amb el software OpenRose 
0.01. 

Els perfils topogràfics interns, al igual 
que els perfils de platja, es realitzen a partir 
de l'ús de pantòmetres 1,5 x 1,5 m i 0,5 x 
0,5 m, seguint també el mètode utilitzat per 
Emery (1961), Delgado i Loid (2004), 
Puleo et al. (2008) i Mir-Gual (2009). Per a 
cada blovvout s'hi ha realitzat 3 perfils 


transversals, localitzats a la boca (T1), a la 
meitat (T2) i a l'interior (T3) respecti- 
vament, i una secció longitudinal des de la 
part interior fins a la part superior de la 
platja alta (Fig. 3). No obstant, el nombre 
de perfils interiors realitzats ha anat en 
funció de les dimensions de cada forma 
analitzada, arribant en algunes ocasions a 5 
perfils. 

Per a conèixer l'estat de conservació des 
d'un punt de vista ecològic es realitzen 
inventaris — florístics diferenciant entre 
vegetació herbàcia i llenyosa, prenent com 
a área de mostreig cada un dels blowouts 
estudiats (Fig. 3). Els inventaris s'han dut a 
terme considerant la presència / absència de 
cada espècie en cada un dels punts de 
mostreig. La informació de camp ha estat 
processada a partir del softvvare Primer 6. 
Amb l'objectiu d'establir patrons d'asso- 
ciacions entre espècies s'han realitzat 
anàlisis cluster a través de l'índex Bray 
Curtis similarity. 

Finalment, la caracterització de la franja 
de dunes móbils, situada a la part més 
interna del sistema, es du a terme a través 
de la caracterització de la seva massa 
boscosa i de l'anàlisi d'individus de Pinus 
halepensis. D'aquesta manera, i seguint els 
métodes aplicats per Roig-Munar ef al. 
(2009) i Mir-Gual et al. (2010), es pren una 
mostra representativa de 60 individus els 
quals són mesurats métricament a una 
altura aproximada als 130 cm des de la 
superfície. Posteriorment, la circumferència 
mesurada es reconvertida al diàmetre de 
cada un dels individus mostrejats. La 
selecció de les mostres ha estat aleatòria, no 
obstant sempre intentant assumir la major 
superfície possible arreu del sistema, tot per 
obtenir una informació espacial represen- 
tativa. No obstant, en el cas d'es Comú, la 
diferència evident entre dos estrats arboris 
diferenciats ha determinat que en el 
mostreig s'hagin diferenciat entre individus 
vells i joves, que amb unes altures i 
diàmetres diferenciables, projecten clares 
evidències en quant al seu estat de 
desenvolupament. 


Resultats 


Dinàmica de la platja d'es Comú de Muro i 
Can Picafort 

La línia de costa compresa entre els 
sectors de Can Picafort i es Comú de Muro 
ha rebut variacions importants al llarg de 
l'any de mostreig (Fig. 4). No obstant, la 
dinàmica mostrada entre els dos sectors 
presenta diferències notablement apre- 
ciables. En termes generals, la variabilitat 
de la platja urbana ha estat consi- 
derablement més elevada que en el cas dels 
sectors manco antropitzats. Els patrons de 
frequentació i les tècniques utilitzades per 
gestionar la platja emergida, a través de 
maquinària pesada, susciten una alta 


correlació en tant al canvi en els perfils de 
platja. La zona compresa entre els perfils 1 i 
3 (Fig. 4), els quals pertanyen a la platja 
urbana, és la de major variabilitat, mentre 
que la seva prolongació de cap al nord 
dibuixa un traçat de línies més homogènies, 
reflectint així el comportament que s'ha 
registrat a la zona central d'es Comú. El 
retorn a l'heterogeneitat de cap al sector 
nord de la platja respon de nou a causes 
antròpiques. El fet de coincidir amb una de 
les principals entrades a la platja, una zona 
de pàrquing i el límit de la planta hotelera 
de les Platges de Muro, fa que la tendència 
de variabilitat repeteixi els patrons seguits a 
la platja urbana. Per adoptar més precisió, 
la variabilitat de perfils respecte a la 
mitjana (33,67 m) confirma la hipòtesi 
exposada. D'aquesta manera, les mesures 
individuals dels perfils 1 (38,33 m), 2 
(37,33 m) i 3 (43,92 m) són les que 
discerneixen més de la mitja global, mentre 
que en la zona central d'es Comú, en el 
perfil 5 (19 m), la variabilitat disminueix, 
inclús per sota de la mitjana. 

Els canvis en tant a la posició de la línia 
de costa també assumeixen diferències a 
escala temporal. Segons els mostrejos 
presos, les màximes longituds a la platja 
alta es donen al llarg dels mesos hivernals, 
de temporada baixa, moment en que la 
freqüentació i ús de la platja és de menor 
intensitat. Així es veu com les mitjanes més 
altes les trobem en els mesos de gener (40 
m), març (38,5 m) i maig (35,5 m), mentre 
que les mínimes es produeixen en els mesos 
en que l'ús i l'explotació de la platja és més 
elevada, juny (31 m), agost (28,8 m) i 
octubre (28,4 m) (Fig. 5). 

La variabilitat dels perfils de platja 
mesurats no tan sols es detecta en la seva 
longitud, sinó que també en el seu 
desnivell. Prenent com a referència inicial 
les mitjanes per a cada un dels perfils al 
llarg del període de mostreig, dues 

associacions són les que es mostren 
representatives ja en primera instància (Fig. 
6). En primer lloc, la correlació entre el 
perfil 1 i 2 — platja urbana — és quasi bé 
perfecta, amb un traçat de platja molt 
similar, i amb un desnivell mitjà que 
s'aproxima als -4 m. Els dos transsectes, 
sent els dos ünics que tenen com a punt de 
referéncia el passeig marítim, dibuixen un 
perfil suau i amb poques alteracions. En 
segons instància, es veu una nova 
associació formada per la resta de perfils, 


més heterogènia i amb un desnivells que 
oscil-len entre els -4 1 -6 m. Dintre d'aquest 
últim grup, es percep una diferència entre 
els perfils 5 i 6, ambdós localitzats de ple 
dins la franja més natural de la platja, i els 
perfils 3 i 4, associats a la zona de transició 
entre els dos sectors. Tot i que aquestes 
diferències no es caracteritzen per la seva 
rellevància, tan sols es manifesten a la part 
emergida de la platja, ja que com es pot 
observar, la correlació observada a la zona 
de nearshore i swash és palpable. 

Fig. 4. Representació gráfica de la variació anual de la línia de costa en el sector estudiat. 
Fig. 4. Grapchical sketch of the coastline annual variation along the studied sector. 

Fig. 5. Representació de la distància del punt d'swash per acada dia de mostreig. 
Fig. 5. Mean swash distance for each of sampling days. 

Mitjana anual dels perfils 

Fig. 6. Representació gráfica dels perfils mitjans anuals a la platja de Can Picafort i es Comú de 
Muro. 
Fig. 6. Graphical sketch of the annual mean profiles in the beach of Can Picafort and es Comú de 
Muro. 

Fig. 7. Volums sedimentaris per dies de mostreig. 
Fig. 7. Sedimentary volume in sampling days. 

Les variacions longitudinals i verticals 
dels perfils duen en sí canvis en el deposit 
de sediment de la platja. Així s'han calculat 
els volums mitjans per dies de mostreig en 
la platja alta dels sectors estudiats (Fig. 7) 
derivant-se alguns canvis dignes de 
comentar. Hi ha una forta correlació entre 
Pexistencia de bermes de P. oceanica 1 els 
dies de major volum sedimentari. Així, 
queda clarament reflectit com en els mesos 
hivernals, moment en que les bermes 
vegetals són més presents i recurrents al 
llarg de la línia de costa, s'assoleixen les 
xifres máximes en quant a m? d'arena, 
assumint-se el màxim al mes de gener, amb 
un total de 740.930 m°, seguit del mes de 
marc, arribant als 715.933 m° de platja. De 
fet, si aquesta informació es verifica amb la 
variació temporal de la línia de costa (Fig. 
5), es torna a apreciar com les cotes 
máximes coincideixen de nou amb els dies 
de mostreig presos al hivern. En segon lloc, 
un altre factor natural a ser considerat n'és 
la presencia de barres submergides arenoses 
adherides a la zona de foreshore. 

Dels perfils presos, s'aprecia com les 
barres arenoses en el mes de gener, i una 
mica manco al mes de marc, tendeixen a 
estar adherides a la part inferior de la platja 
alta, potenciant alhora majors longituds. A 
mode d'exemple, en el cas de gener, dels 6 
perfils mostrejats, en 5 es troben barres 
submer-gides, estant aquestes adherides a la 
platja emergida en 4 dels casos. En quant 
als mínims, aquests es localitzen al octubre, 
al final de la temporada estival. No obstant, 
per una correcta interpretació cap girar la 
vista enrere a fi d'observar la seqüéncia que 
es segueix des del mes de juny. En aquest 
període de temps s'aprecia una disminució 
progressiva, 1 a la vegada considerable, del 
volum de sediment en el backshore, passant 
de 594.594 m? al juny, a 548.779 m? al mes 
d'agost, per arribar al mínim enregistrat en 


octubre, amb un volum de 500.066 m°, 
coincidint de ple amb els mesos de màxima 
freqüentació de la platja. El cas del mes de 
maig queda un tant aillat, amb un volum 
que es situa als 572.746 m°, fet que suposa 
una disminució important en front als 
valors registrats en els mesos de gener 1 
marc. La mitjana anual del volum d'arena 
en la platja alta de Can Picafort 1i es Comü 
de Muro es situa en els 612.174 m'. 


Caracterització del front dunar. 


Anàlisi de les formes erosives blowout 

Al llarg de la platja d'es Comú de 
Muro es localitzen distribuïdes desuni- 
formement un total de 58 formes blowout, 
derivant amb un front dunar altament 
fragmentat. No obstant aquestes es donen 
amb diferents densitats. En aquest sentit, les 
màximes es troben a la part central de la 
platja, així com també a les zones que 
coincideixen amb les entrades principals. 
Entre els blowouts analitzats destacar el 
BOC2, BOC10 i BOC30, que d'acord amb 
les seves dimensions, són els que major 
fragmentació suposen (Fig. 8). 


Dimensions de les formes blowout 

La longitud mitjana de les formes 
analitzades és de 18.6 m. La màxima 
longitud es localitza al BOC10, amb 62.81 
m, que alhora coincideix amb una de les 
principals entrades a la platja, avui dia 
tancada al pas dels usuaris. D'altra banda, 
el desnivell mitjà dels punts de mostreig és 
de 2.65 m, localitzant la màxima al BOC3 
amb 4.01 m, i la mínima al BOC10 amb 
0.08 m. 

Considerant doncs les variables de 
longitud i desnivell, la pendent mitjana que 
presenten els blowouts al front dunar d'es 
Comú és del 18.6%. La màxima es troba al 

BOCS amb el 47.7196, mentre que la 
mínima es localitza al BOC10, sols amb el 
0.13%. En aquest sentit es mostra una 
relació directa entre els blowouts més llargs 
1 aquells que presenten una menor pendent, 
tal i com es reflecteix per exemple al 
BOC10, amb una longitud de 62.81 m i tan 
sols una pendent del 0.13%. L'aplicació de 
l'índex de Pearson mostra relacions 
negatives entre les variables de longitud i 
desnivell, r— -0.46, i longitud i pendent, r— 
-0.78. 


Orientació del blovvouts 

Les formes  erosives analitzades 
responen a tres orientacions principals (Fig. 
9). D'acord a les característiques físiques de 
la badia d'Alcüdia i a la seva obertura 





estructural, les principals orientacions són 
principalment NNE-SSO, seguides de ENE- 
OSO. En termes quantitatius, de les 58 
formes erosives analitzades 40 responen a 
una direcció NNE-SSO, representant el 
68.97% del total. D'altra banda 14 de les 
formes tenen una orientació ENE-OSO, 
suposant el 24.14%, i només 4 responen a 
una orientació NE-SO, representant el 
6.9%. Amb tot, l'orientació mitjana de la 
sèrie mostrejada respon als 38.53%, 
emmarcant-se dins una orientació NNE- 
SSO. 


Morfometria internat i perfils topogràfics 
Existeixen clares diferències topogrà- 

fiques en funció de les seccions realitzades. 

L'amplada dels blowouts disminueix des de 














Fig. 8. Localització dels blovvouts analitzats. Platja d'es Comú de Muro. 
Fig. 8. Location of the blowouts analyzed. Beach of es Comú de Muro. 

la boca cap a l'interior. Aquesta tendencia 
queda reflectida amb els valors mitjans de 
Tl= 4.91 m, T2= 2.78 m i T3= 3.39 m. No 
obstant hi ha algunes excepcions a on 
l'amplada de T3 és superior a la de T1 i T2. 
Tot i que no és un fet freqüent, i d'acord 
amb el que diuen Glenn (1979) i Carter el 
al. (1990), algunes vegades la part interior 
del blowouts assumeix una major amplada, 
normalment responent a l'existència de 
lòbuls de deposició sedimentaria. Aquest 
fet es dóna en alguns casos, com al BOC11 
a on l'amplada de T3 (14.73 m) és superior 
ala TI (8.39 m) i T2 (5.01 m). 

La máxima amplada de T1 es localitza 
al BOC43 amb 15.91 m, mentre que la 
mínima ho fa al BOCI, amb només 1.6 m. 
Pel que fa a T2, el valor màxim es troba al 
BOC21, amb 7.01 m, mentre que el mínim 


es localitza al BOCI2, amb 1.16 m. 

Finalment, la màxima de T3 es dóna al 
BOCII, amb 14.73 m, i la mínima ho fa al 
BOC3, amb tan sols 0.98 m. Generalment 
les topografies dibuixades per la secció T1 
són planes i homogènies, especialment en la 
seva part central, i amb parets laterals 
lleugerament escarpades. 

No obstant, una altra característica 
d'aquesta secció n'és l'existència de solcs 
de deflació, especialment en la seva part 
central, com es mostren per exemple al 
BOC2 o BOC6 (Fig. 10). Hi ha una relació 
directa entre la presència d'aquests solcs i 
l'existència de parets laterals molt 
escarpades. Algunes vegades aquests solcs 
de deflació es poden prolongar fins arribar a 
les parts més interiors del blowouts, 
especialment si aquests elements presenten 

Fig. 9. Orientació dels blowouts analitzats. Platja d'es Comú de Muro. 
Fig. 9. Orientation of the blowouts analyzed. Beach of es Comú de Muro. 

Blowout topographic profiles 


Cross section: 

Fig. 10. Alguns exemples representatius de perfils topogràfics interns. 
Fig. 10. Some representative examples of the inner topographic profiles. 

superfícies planes, sense una pendent molt 
forta. 


Classificació morfologica 

La classificació que es proposa en 
aquest treball té com a punt de referencia 
les fetes per Cooper (1958) i Hesp (1996; 
2002), i està basada amb la que Mir-Gual i 
Pons (2011) ja establiren vers als blowouts 
existents a la platja d'es Comü de Muro. 
D'acord amb la forma adoptada és possible 
diferenciar entre dues tipologies (Fig. 11). 
En primer lloc les morfologies trough 


blowout, les quals representen el 56.9% del 
total, mentre que en segon lloc s'hi 
identifiquen les morfologies mixtes (mixed 
shapes), que alternen morfologies trough 1 
saucer, representant el 43.1% de la serie 
estudiada. Destacar que al llarg de la 
primera línia de dunes d'es Comú no 
s'identifica cap saucer blowout, 
normalment més característics a les zones 
interiors. 


Inventaris floristics 
La importància de la vegetació és una 

Fig. 11. Classificació morfomètrica dels blowouts a partir de la seva forma i estructura. 
Fig. 11. Morphometric classification of blowouts from their shape and structure. 

de les variables importants a tenir en 
compte a l'hora de caracteritzar un front 
diferenciar entre la vegetació herbàcia i la 
llenyosa. Al llarg de la primera línia de 
dunes d'es Comú s'identifiquen 19 espècies 
herbàcies principals. En tant al seu nivell de 
recurrència, les espècies més comunes, amb 
ratios que oscil:len entre 58 < n < 40, són 
Ammophila arenaria i Lotus cystisoides 
(100%), Ervngium maritimum (94,83%), 
Pancratium maritimum i  Cutandia 
maritima (86,21%), Aetheorhiza bulbosa 
subs. bulbosa (82,76%), Matthiola incana 
(79,31%) 1 Crucianella maritima (74,14%). 
En segon lloc, i amb patrons de recurrencia 
que oscillen entre els 40 < n < 15 hi 
trobem Crithmum | maritimum (55,17%), 
Euphorbia paralias (43,10%), Cakile 
maritima (31,03 %), i Helichrysum 
stoechas (27,59%). Finalment, les espècies 
amb una recurrència n < 15 són Plantago 
crassifolia (20,69%), Medicago maritima 
(17,24%), Sonchus oleraceus (13,79%), 
Anagallis arvensis (10,34%), Beta maritima 
subs. maritima (8,62%) i Teucrium dunense 
(3,45%). 

En quant al nivell d'associació entre 
espècies, i considerant la seva presència i/o 
absència, es distingeixen tres grups els 
quals presenten diferents patrons de 
similaritat (Fig. 11). Un primer grup (A), 


compost per 8 especies: Crucianella 
maritima, | Aetheorhiza bulbosa subs. 
bulbosa, Matthiola incana, Pancratium 


maritimum, Cutandia maritima, Eryngium 
maritimum, Ammophila arenaria, i Lotus 
cystisoides; es caracteritza per lalt grau 
d'associació entre les espècies que el 
conformen, inclús arribant a patrons de 
coincidència del 100%, tal i com ocorre 
amb Ammophila arenaria i Lotus 
cystisoides. En termes generals, el nivell 
mitjà d'associació en el grup A es mou 
entorn al 80-100%. 


Un segon grup (B) està format per un 
total de 9 espècies: Crithmum maritimum, 
Euphorbia paralias, Cakile maritima, 
Helichrysum stoechas, Sporobolus pungens, 
Plantago crassifolia, Sonchus oleraceus, 
Beta maritima subs. maritima, i Anagallis 
arvensis, i es caracteritza per patrons 
d'associacions entre espècies que es mouen 
entre el 65-20%. Finalment, el darer grup 
(C) és el menys representatiu, format sols 
per 2 espècies: Teucrium dunense i 
Medicago maritima. 

La situació presentada per la vegetació 
llenyosa és més simple que el cas anterior, 
no només pel nombre total d'especies 
identificades, sinó també pel grau 
d'associació que aquestes presenten. En 
total s'han identificat un total de 9 espécies 
llenyoses principals les quals es poden 
distingir entre 3 grups (Fig. 12). El primer 
grup (Al) está format per 4 especies les 
quals mantenen índexs de similitud que es 
mouen entre el 65-90%. L'associació més 
important en tant a les llenyoses es dóna 
entre Pinus halepensis i Juniperus 
oxycedrus subs. macrocarpa (90.56 %), 
ambdues unides també amb Smilax aspera. 
Un segon grup (B1), amb valors associatius 
lleugerament inferiors al cas anterior, está 
format per 3 especies: Rosmarinus ofici- 
nalis, Thymelaea velutina and Phillyrea 
angustifolia, mentre que un darrer grup 
(C1) només está format per Halimium 
halimifolium, caracteritzada per la seva 
poca presencia al llarg de la primera línia 
dunar d'es Comú. 


Caracterització de la massa boscosa de P. 
halepensis i actuacions antròpiques 
condicionants 


Els resultats de la dinàmica de les 
explotacions forestals a la zona d'es Comü 

Fig. 12. Anàlisis cluster de les espècies herbàcies (superior) i llenyoses (inferior) analitzades. 
Fig. 12. Cluster analysis of the herbaceous (lower) woody (upper) species analyzed. 

encara romanen presents avui. L'aprofi- 
tament forestal al llarg de segles, les tales 
abusives i continuades, i la manca de 
control han fet que actualment es 
distingeixin dos estrats arboris clarament 
diferenciats. A més, de l'anàlisi sobre 
fotogrames aeris se'n deriva que aquesta 
activitat forestal es va practicar fins ben 
entrat el segle XX (Barceló, 2004). No 
obstant, la situació derivada a la zona 
després de l'inici de l'activitat turística no 
ha potenciat, en cap moment, la recuperació 
ecológica de la zona. Des dels primers 
assentaments urbano-turístics al llarg de la 
costa a la badia d'Alcúdia, es Comú ha 
esdevingut una zona altament freqüentada, 
habilitada fins a finals dels anys 90 com a 
zona de picnic i càmping. Aquest escenari 
ha suposat que avui, l'associació de pins 
joves a es Comú, es postulin com un fiable 
indicador de la importància que les 
intervencions de caire antrópic hagin pogut 
tenir. 

Segons Mir-Gual et al. (2010), al cas 
d'es Comü n'ha estat precís establir una 
diferenciació entre els individus mostrejats 
degut a la diferéncia entre la seva mida 1 
edat. Així, es distingeix entre pinar més 


jove i més vell, que, tal i com es percep a la 
Fig. 13, discerneixen notablement en tant a 
la tendencia seguida en els diàmetres 
d'ambdós casos. 

La diferència (21.8 cm) entre les 
mitjanes de pins joves (14.68 cm) 1 adults 


(36.57 cm) reflecteix quantitativament la 
diferència entre les edats d'ambdues 
categories. Els pins de més edat es 


manifesten a través de característiques 
plenament arbòries, acompanyades d'un 
sotabosc arbustiu. Aquest estrat es troba a 
la part més interior del sistema, tot i que al 
llarg de les darreres dècades ha sofert un 
cert deteriorament. El pinar jove es troba 
més proper a la línia de costa, fent frontera 
a la part interior amb el pinar adult, i a la 
franja més costanera amb les comunitats 
arbustives psammòfiles, dominades per 
Juniperus oxycedrus subs. macrocarpa. 


Conclusions i discussió 


La variabilitat de les platges és sens 
dubte un dels seus trets més característics. 
Aquestes no es mantenen en una posició 
fixa, sinó que canvien el seu perfils, confi- 

Fig. 13. Diferencia de diàmetre entre els individus de P. halepensis mostrejats. 
Fig. 13. Diameter diferences among the P.halepensis trees sampled. 

guració i planta al llarg del temps. No 
obstant, aquests espais també queden 
condicionats per l'acció 1 el comportament 
dels seus usuaris, suposant diferencies entre 
els patrons de variabilitat de les platges 
urbanes i naturals, a on els paràmetres de 
freqüentació i pressió son distints. Amb els 
resultats obtinguts es poden treure dues 
conclusions principals. En primer lloc les 
diferéncies en tant al comportament detectat 
a la platja urbana de Can Picafort en front al 
que es dóna al sector natural d'es Comü de 
Muro. En segon lloc destacar que la 
variabilitat de les platges es dóna de forma 
molt dinàmica, no només en una escala 
temporal, sinó també des d'un punt de vista 
espacial. En aquest cas la variabilitat de la 
platja urbana ha estat major que no en el 
sector més natural. El patrons de 
freqüentació en primera instància, i les 
técniques de neteja utilitzades en segona, 
susciten una alta correlació en tant a la 
modificació dels perfils de platja. Així 
doncs, la primera consideració de la platja 
no ha d'estar enfocada cap al seu rendiment 
econòmic sense abans tenir present la seva 
condició d'espai dinàmic, canviant i 
vulnerable. Des d'una perspectiva temporal, 
en temporada hivernal, les acumulacions de 
Posidonia oceanica al backhsore insten al 
creixement substancial de la platja 
emergida, fet que suposa automàticament 
un augment de la seva longitud. Així, es 
percep com al gener, moment en que les 
banquetes de P. oceanica assoleixen la seva 
màxima esplendor, el creixement de la 
platja alta és patent, allargant la seva 
longitud i dotant d'unes estructures de 
defensa la platja emergida front a temporals 
d'onatge. En detriment a aquesta situació, 
la retirada d'aquesta fanerògama en vistes 
posades a la temporada turística, accelera la 
desprotecció de la platja vers a l'energia 
refractada per les ones, que junt a l'alteració 


provocada per l'ús massiu de l'espai, 
suposa un retrocés de la línia de costa i per 
tant també, una disminució de l'espai 
utilitzable 

Les conseqüències de la pressió 
antròpica, principalment responent a 
activitats de lleure i recreació, no tan sols 
deixen constància pel que fa a la platja alta, 
sinó també arreu de tot el sistema emergit. 
Un bon exemple d'aquests efectes es troben 
avui dia al llarg de la primera línia de dunes 
d'es Comú. Aquesta presenta importants 
problemes de fragmentació principalment 
expressats per la presència de formes 
erosives blowout. Així, al llarg d'un front 
de platja aproximat als 1.5 km s'hi 
localitzen un total de 58 blowouts, 
distribuits desuniformament però presentant 
importants densitats a la part central de la 
platja i a les entrades principals a la platja 
des de l'interior del sistema. És possible 
diferenciar entre 2 tipologies de blowout en 
funció de la seva forma, trough blowout i 
formes mixtes (mixed shape), i 2 categories 
més en funció de la seva estructura, simples 
o ramificades (branched). La longitud de 
les formes blowout és variable, presentant 
en el seu conjunt una mitjana de 18.6 m. 
Considerant les seves característiques 
topogràfiques existeix una relació directa 
entre els majors blowouts i aquells que 
presenten una pendent més suau, mentre 
que els de menor longitud són els que 
presenten una major pendent. 

Es manifesta una relació palesa entre 
l'estat de conservació del front dunar i la 
presència/absència de vegetació. Amb 
aquest sentit, i tal i com alguns autors ja 
han verificat (Pethick, 2001; Hilton i 
Konlechner, 2011), cap destacar el paper 
que juga la vegetació, principalment 
manifestat per la seva capacitat de retenció 
sedimentaria i fixació de morfologies 
dunars. En el cas d'es Comú en destaca una 

diversitat important de vegetació herbàcia, 
amb un total de 19 espècies psammófiles. 
En el cas de les espècies llenyoses la 
diversitat és inferior, amb un total de 9 
espècies. El nivell de recurrència de les 
espècies en cada un dels punts de mostreig 
analitzat suggereix un correlació directa 
entre les espècies més recurrents i aquelles 
que mantenen una major grau d'associació 
entre elles, suscitant doncs que hi ha grups 
d'espècies que representen un major pes 
ecològic en tant a l'estat de conservació del 
front dunar d'es Comú. En aquest cas 
destacar per exemple l'associació que 
formen Crucianella maritima, Aetheorhiza 
bulbosa subs. bulbosa, Matthiola incana, 
Pancratium maritimum, Cutandia mari- 
tima, Eryngium maritimum, Ammophila 
arenaria, 1 Lotus cytisoides, amb un pes 
important al llarg de tot el front dunar 
mostrejat. 

Pel que fa al sistema dunar consolidat, 
aquest, a l'igual que el que succeeix en 
molts dels boscos de Pinus halepensis 
litorals a les Balears, ha estat notablement 
influenciat per l'home (Roig-Munar et al., 
2009). No obstant, en aquest cas, i a 
diferència del que ha ocorregut en altres 
sistemes com Es Trenc o Santa Ponca, 
Pactivitat agrícola no ha estat la que més 
interferència ha suposat (Mir-Gual et al. 
2010) La declaració d'espai comunal ja de 
cap al segle XIII ha fet que al llarg de 
millennis l'aprofitament massiu i 
descontrolat dels recursos forestals hagi 
suposat una modificació fisonòmica de 
calat. A més, l'arribada de l'activitat 
turística a mitjans del segle XX no va 
obviar aquest indret, sent objectes 
d'activitats d'oci i lleure que amb el temps 
han esdevingut perjudicials per l'entorn. 

L'assimetria entre les mitjanes en els 
diàmetres de pins joves 1 adults (21,8 cm) 
explica la diferència entre les edats 
d'ambdues categories. Els pins de més edat 


es manifesten a través de característiques 
plenament arbòries, acompanyades d'un 
sotabosc arbustiu. El pinar jove es troba 
més proper a la línia de costa, fent frontera 
a la part interior amb el pinar adult, i a la 
franja més costanera amb les comunitats 
arbustives psammòfiles, dominades per 
Juniperus oxycedrus Subs. macrocarpa. 

La modificació de la massa forestal, 
amb la degradació d'algunes zones, i la 
fragmentació del sistema a través de 
l'obertura de nous camins i viaranys, en són 
l'efecte visible del que ha suposat la pressió 
antròpica en aquest sistema. El resultat final 
es tradueix en un grau important de 
fragmentació, així com també amb la 
diferenciació de dos estrats arboris 
clarament  diferenciables, suscitant la 
validesa de la hipótesi sustentada en la 
pressió humana com a factor principal de la 
transformació d'aquest ambient. 

